ai4bharat/Pralekha huggingface dataset:
কৃষিমন্ত্রক
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর ন্যাশনাল কো-অপারেটিভ ডেভলপমেন্ট কর্পোরেশনের শিক্ষানবিশ কর্মসূচী সহকার মিত্রর সূচনা করেছেন
নতুন দিল্লি, ১২ জুন, ২০২০
প্রধানমন্ত্রী শ্রী নরেন্দ্র মোদীর আত্মনির্ভর ভারত গড়ার আহ্বানে সাড়া দিয়ে স্থানীয় স্তরে গুরুত্ব বাড়াতে সহকার মিত্র কর্মসূচীর সূচনা করা হয়েছে। কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর, এই কর্মসূচীর সূচনা করে বলেন, এর মাধ্যমে সমবায় ক্ষেত্রের উন্নয়ন ঘটানো হবে। ন্যাশনাল কো-অপারেটিভ ডেভলপমেন্ট কর্পোরেশন – এনসিডিসির এই উদ্যোগে সমবায় ক্ষেত্রে শিল্পোদ্যোগী তৈরি করার জন্য শিক্ষানবিশদের নিয়োগ করা হবে। তরুণ এই শিক্ষানবিশরা সাম্মানিক ভাতা পাবেন এবং তাঁরা নতুন উদ্যোগ অর্থাৎ স্টার্টআপ শুরু করলে সেখানে তাদের জন্য ঋণের ব্যবস্থা করা হবে। এনসিডিসির এই নতুন কর্মসূচী౼ সহকার মিত্রের সাহায্যে তরুণ পেশাদাররা হাতেকলমে কাজ শেখার অভিজ্ঞতা এবং কৃষি পণ্য উৎপাদক সংগঠনগুলির মাধ্যমে শিল্পোদ্যোগের সুবিধাও পাবেন।
তরুণ পেশাদাররা সমবায় সমিতিগুলিকে সাহায্য করবে এবং বিভিন্ন উদ্ভাবনমূলক পরামর্শ দেবে। এই কর্মসূচীর মাধ্যমে তাঁরা যে বাস্তব অভিজ্ঞতা সঞ্চয় করবেন, তার ফলে তাদের মধ্যে আত্মপ্রত্যয় গড়ে উঠবে এবং তারা স্বনির্ভর হবেন। যে সব সমবায় প্রতিষ্ঠানে এই শিক্ষানবিশেরা কাজ করবেন, সেই সংস্থাগুলিও এদের কাজের মাধ্যমে উপকৃত হবে। অর্থাৎ দুই পক্ষই লাভবান হবেন।
কৃষি এবং সহায়ক ক্ষেত্র, তথ্যপ্রযুক্তি সহ বিভিন্ন পেশাদার বিষয়ের তরুণ স্নাতকরা এই শিক্ষানবিশ কর্মসূচীতে যুক্ত হতে পারবেন। যাঁরা কৃষি – বাণিজ্য, অর্থ, আন্তর্জাতিক ব্যবসা, বনাঞ্চল, গ্রামোন্নয়ন, প্রকল্প ব্যবস্থাপনার মতো বিষয়ে এমবিএ করছেন বা এমবিএ ডিগ্রি পেয়েছেন, তাঁরাও এই শিক্ষানবিশ কর্মসূচীতে যুক্ত হতে পারেন।
৪ মাসের এই শিক্ষানবিশ কর্মসূচীতে সহকার মিত্রদের এনসিডিসি যে অর্থ দেবে, তার জন্য তহবিল বরাদ্দ করা হয়েছে। এই প্রকল্পে আগ্রহী শিক্ষানবিশরা এনসিডিসির ওয়েবসাইটের মাধ্যমে আবেদন করতে পারেন। শ্রী তোমর, এই ওয়েবসাইটটিরও উদ্বোধন করেছেন।
CG/CB/SFS
(Visitor Counter : 195
আইনওবিচারমন্ত্রক
ভারত সাংহাই সহযোগিতা সংগঠন র আইন মন্ত্রীদের ভার্চুয়াল সম্মেলনের আয়োজন করেছে
নয়াদিল্লী, ১৬ অক্টোবর, ২০২০
সাংহাই সহযোগিতা সংগঠন র আইন মন্ত্রীদের সপ্তম সম্মেলন আজ, ১৬ই অক্টোবর কেন্দ্রীয় আইন ও বিচার, বৈদ্যুতিন যোগাযোগ ও তথ্য প্রযুক্তি মন্ত্রী শ্রী রবিশঙ্কর প্রসাদ আয়োজন করেছেন। এই সম্মেলনে কাজাখস্থানের আইনমন্ত্রী এমবি বেকাতায়েভ, চীনের আইনমন্ত্রী মিঃ ট্যাং ইয়াজুন, কিরঘিজ প্রজাতন্ত্রের আইনমন্ত্রী মিঃ এম টি ঝেমানকুলভ, রাশিয়ার আইনমন্ত্রী মিঃ কে এ চুইচেঙ্কো, তাজিকস্তানের মিঃ এম কে আসরিয়ন, উজবেকিস্তানের বিচারমন্ত্রী মিঃ আর কে দাভলেতোভ এবং পাকিস্তানের আইনমন্ত্রীর প্রতিনিধি শ্রীমতি অম্ব্রিন আব্বাসি অংশ নেন। সম্মেলনের মূল ভাষণ এবং বিদায়ী সম্ভাষণ দিয়েছেন বিচার বিভাগ দপ্তরের সচিব শ্রী অনুপ কুমার মেন্দিরাত্তা।
সম্মেলনে শ্রী রবিশঙ্কর প্রসাদ বলেছেন, প্রধানমন্ত্রী শ্রী নরেন্দ্র মোদীর দূরদর্শী নেতৃত্বে ভারত সরকার সকলের জন্য স্বল্প মূল্যে বিচার পাওয়ার উদ্যোগ নিয়েছে। তিনি জানিয়েছেন, সমাজের প্রান্তিক মানুষদের জন্য নিখরচায় আইনি পরিষেবার ব্যবস্থা করা হয়েছে। ২০১৭ সালে টেলি ল সার্ভিস সূচনা করা হয়েছে। এ পর্যন্ত ভিডিও কনফারেন্সের মাধ্যমে দরিদ্র মানুষদের বিনামূল্যে ৩ লক্ষ ৪৪ হাজার আইনী পরিষেবা দেওয়া হয়েছে। ইঁট, কাঠ, পাথরের আদালত কক্ষ থেকে বেরিয়ে এসে সরকার বৈদ্যুতিন আদালত ব্যবস্থার সূচনা করেছে। ভারতের বিভিন্ন প্রান্তে কোভিড-১৯ মহামারীর সময়ে ভিডিও কনফারেন্সের মাধ্যম ২৫ লক্ষ শুনানী হয়েছে। এর মধ্যে সুপ্রিম কোর্টেই ৯ হাজার শুনানী হয়েছে। ভারতকে বিনিয়োগ এবং ব্যবসা-বাণিজ্যের আকর্ষণীয় কেন্দ্রস্থলে পরিণত করার জন্য সরকার ব্যবসা-বাণিজ্য সংক্রান্ত আইন, বাণিজ্যিক আদালত আইনের ক্ষেত্রে বিশেষ গুরুত্ব দিয়েছে।
এসসিও-র আইন মন্ত্রীরা সম্মেলনে বিভিন্ন দেশের আইন সংক্রান্ত ভালো বিষয়গুলি নিয়ে আদান-প্রদানের ওপর জোর দিয়েছেন। এর আগে এসসিও-র বিশেষজ্ঞ কার্যকরী গোষ্ঠীর সদস্যরা কোভিড মহামারীর প্রেক্ষিতে আইনী সমস্যার সমাধানে বিকল্প পন্থার গুরুত্ব নিয়ে আলোচনা করেছেন। এই সম্মেলনে যে যৌথ বিবৃতি প্রকাশ করা হয়েছে তার মূল বিষয়গুলি হল :
১) ২০১৫ সালের ১৮ই আগস্ট ডুসানবে-তে সাংহাই সহযোগিতা সম্মেলনের সদস্য রাষ্ট্রগুলির আইনমন্ত্রীরা সহযোগিতা সংক্রান্ত যে চুক্তি স্বাক্ষর করেছিলেন, তা বাস্তবায়নের জন্য উদ্যোগী হতে হবে।
২) ২০২১-২০২৩এর মধ্যে প্রস্তাবিত অ্যাকশন প্ল্যান রূপায়ণের জন্য এবং ২০১৮-২০ এই সময়কালে ফরেনসিক কাজকর্ম ও আইনী পরিষেবার ক্ষেত্রে বিশেষজ্ঞ গোষ্ঠীর পরিকল্পনাগুলিকে বাস্তবায়নের ওপর জোর দেওয়া হয়েছে।
৩) বিকল্প পন্থায় বিভিন্ন বিবাদের নিষ্পত্তির জন্য ভালো পদ্ধতিগুলি আলোচনা করার উদ্দেশে সদস্য রাষ্ট্রগুলির আইন মন্ত্রকের প্রতিনিধিরা আলাপ-আলোচনা করবেন। এরজন্য প্রয়োজনীয় কর্মসূচি গ্রহণ করা হবে।
৪) নিজ নিজ দেশের আইনী ব্যবস্থার মধ্যে পারস্পরিক আইনী সহযোগিতা ও আইনী পরিষেবার উন্নয়নে সদস্য রাষ্ট্রগুলি আলাপ-আলোচনা করবে।
৫) এসসিও জোটের পরিদর্শক এবং সহযোগী রাষ্ট্রগুলির আইন মন্ত্রীরা সক্রিয়ভাবে সহযোগিতামূলক বিভিন্ন উদ্যোগ গ্রহণ করবেন।
৬) জাতীয় আইন অনুসারে আইন সংক্রান্ত তথ্যাদি অনলাইনের মাধ্যমে আদান-প্রদান করা হবে।
সম্মেলনে ভারত, কাজাখস্তান, চীন, কিরঘিজ প্রজাতন্ত্র, রাশিয়া, তাজিকস্তান এবং উজবেকিস্তানের আইনমন্ত্রী ও পাকিস্তানের আইন মন্ত্রীর প্রতিনিধি এবং সংশ্লিষ্ট রাষ্ট্রগুলির বিশেষজ্ঞ ও পদস্থ আধিকারিকরা ৩ দিনের আলোচনায় বিভিন্ন বিষয় নিয়ে মতবিনিময় করেছেন। বিচার বিভাগীয় দপ্তরের সচিব শ্রী মেন্দিরাত্তা ১৩ এবং ১৪ তারিখ বিশেষজ্ঞ কর্মসমিতির দ্বিতীয় বৈঠকের আয়োজন করেছিলেন। বৈঠকগুলি ভিডিও কনফারেন্সের মাধ্যমে হয়েছে।
CG/CB/NS
(Visitor Counter : 141
কেন্দ্রীয়লোকসেবাআয়োগ
২০২২এর ন্যাশনাল ডিফেন্স অ্যাকাডেমি এবং ন্যাভাল অ্যাকাডেমির লিখিত পরীক্ষার ফলাফল প্রকাশ
নয়াদিল্লি, ২০ সেপ্টেম্বর, ২০২২
ইউনিয়ন পাবলিক সার্ভিস কমিশন চৌঠা সেপ্টেম্বর ২০২২এর ন্যাশনাল ডিফেন্স অ্যাকাডেমি এবং ন্যাভাল অ্যাকাডেমির জন্য লিখিত পরীক্ষা নিয়েছে। এই পরীক্ষার ফলাফল প্রকাশিত হয়েছে। উত্তীর্ণ পরীক্ষার্থীদের রোল নম্বর দেওয়া হয়েছে। ন্যাশনাল ডিফেন্স অ্যাকাডেমি ১৫০তম পাঠক্রম এবং ইন্ডিয়ান ন্যাভাল অ্যাকাডেমির ১১২তম পাঠক্রম ২০২৩এর দোসরা জুলাই শুরু হবে। এই পাঠক্রমের জন্য মৌখিক পরীক্ষা নেওয়া হবে। লিখিত পরীক্ষায় উত্তীর্ণ ছাত্রছাত্রীরা এই মৌখিক পরীক্ষায় অংশগ্রহণের সুযোগ পাবেন। লিখিত পরীক্ষার ফলাফল কমিশনের ওয়েবসাইট www.upsc.gov.in.-এ পাওয়া যাবে।
লিখিত পরীক্ষায় সফল প্রার্থীদের তালিকাটি শর্তসাপেক্ষ- প্রভিশনাল। পরীক্ষার্থীদের ভারতীয় সেনাবাহিনীর নিয়োগ সংক্রান্ত joinindianarmy.nic.in ওয়েবসাইটে নাম নিবন্ধন করতে হবে। এরপর প্রতিরক্ষা মন্ত্রকের সার্ভিস সিলিকশন বোর্ড বা এসএসবি মৌখিক পরীক্ষার স্থান নির্ধারণ করবে, যা পরীক্ষার্থীদের নিবন্ধীকৃত ই-মেলে জানানো হবে। কোনো পরীক্ষার্থী যদি আগেই ওয়েবসাইটে নাম নিবন্ধীকরণ করেন সেক্ষেত্রে তাদের আর নতুন করে নাম নিবন্ধনের প্রয়োজন নেই। এ বিষয়ে কোনো সমস্যা দেখা দিলে dir-recruiting6-mod[at]nic[dot]in.- ই-মেল ঠিকানায় চিঠি পাঠানো যাবে।
সফল পরীক্ষার্থীদের মৌখিক পরীক্ষার জন্য এসএসবি-র কাছে বয়স এবং শিক্ষাগত যোগ্যতার প্রামান্য নথি জমা দিতে হবে। পরীক্ষার্থীদের মূল নথি জমা দেওয়ার প্রয়োজন নেই। এ বিষয়ে আরও কিছু জানার থাকলে 011-23385271/011-23381125/011-23098543- নাম্বারগুলিতে সকাল ১০-৫ পর্যন্ত যে কোনো কাজের দিনে ফোন করা যাবে। এ ছাড়াও এসএসবি-র মৌখিক পরীক্ষায় বসার আগে চাকুরি প্রার্থীরা সেনাবাহিনীতে যোগ দিতে চাইলে 011-26175473 নাম্বারে ফোন করে অথবা joinindianarmy.nic.in পোর্টালে তাদের প্রথম পছন্দের বিষয়টি জানাতে পারেন। নৌবাহিনীতে যোগ দিতে ইচ্ছুক প্রার্থীরা 011-23010097/ ফোন করে অথবা officer-navy[at]nic[dot]in মেল করে বা joinindiannavy.gov.in পোর্টালে বিষয়টি জানাতে পারেন। বিমান বাহিনীতে যাঁদের আগ্রহ তাঁরা 011-23010231 নাম্বারের এক্সটেনশন 7645/7646/7610 এ ফোন করে অথবা www.careerindianairforce.cdac.in পোর্টালে বিষয়টি জানাতে পারেন।
এসএসবি-র মৌখিক পরীক্ষা শেষে কমিশনের চূড়ান্ত ফলাফল প্রকাশের পর ওয়েবসাইটে মার্কশিট আপলোড করা থাকবে, যা ৩০ দিন পর্যন্ত দেখা যাবে।
লিখিত পরীক্ষার ফলাফল দেখার জন্য নিচের লিঙ্কে ক্লিক করুন
https://static.pib.gov.in/WriteReadData/specificdocs/documents/2022/sep/doc2022920106401.pdf
PG/ CB/NS
(Visitor Counter : 73
স্বাস্থ্যওপরিবারকল্যাণমন্ত্রক
দেশে এক দিনে রেকর্ড সংখ্যক সংক্রমিত সুস্থ౼৬৩ হাজারের বেশী
মোট ২২ লক্ষের বেশী সংক্রমিত কোভিড মুক্ত
সংক্রমিত চিকিৎসাধীনের থেকে ১৫ লক্ষ বেশী সুস্থ
নতুনদিল্লি, ২২শে আগস্ট, ২০২০
দেশে একদিনে ১০লক্ষ ২৩ হাজার নমুনা পরীক্ষার পাশাপাশি আরেকটি রেকর্ড তৈরি হল। গত চব্বিশ ঘন্টায় ৬৩,৬৩১ জন সুস্থ হয়ে উঠেছেন। এর ফলে হাসপাতাল থেকে যারা ছাড়া পেয়েছেন, এবং হাল্কা থেকে মাঝারি মাত্রার সংক্রমিতদের নিভৃতাবাস থেকে বের হওয়ার মোট হার ৭৪.৬৯% হল। একই সঙ্গে কোভিড সংক্রমিতদের মৃত্যুর হারও আজ কমে হল ১.৮৭%।
ভারতে চিকিৎসাধীন সংক্রমিতদের থেকে ১৫ লক্ষের বেশী সংক্রমিত সুস্থ হয়ে উঠেছেন। এই মুহূর্তে চিকিৎসাধীন সংক্রমিত ৬, ৯৭,৩৩০ জন। ফলে দেশে মোট সংক্রমিতদের মধ্যে ২৩.৪৩% চিকিৎসাধীন রয়েছেন। প্রচুর নমুনা পরীক্ষার মাধ্যমে সংক্রমিতদের দ্রুত শনাক্তকরণ, তাদের সংস্পর্শে যারা এসেছেন, তাদের চিহ্নিতকরণ এবং সকলের সঠিক সময়ে চিকিৎসার ব্যবস্থা করার ফলে আরোগ্যের হার বাড়ছে এবং সংক্রমিতদের মৃত্যুর হার কমছে।
কোভিড সংক্রমিতদের দ্রুত শনাক্ত করার জন্য বাড়ি বাড়ি গিয়ে নজরদারী চালানো এবং প্রচুর নমুনা পরীক্ষা করে সকলকে চিকিৎসা পরিসেবা দেওয়া নিশ্চিত করা হচ্ছে। হাল্কা আর মাঝারি সংক্রমিতদের বাড়িতেই নিভৃতাবাসের ব্যবস্থা করা হচ্ছে। তবে যাঁদের সংক্রমণ গুরুতর আর যাঁদের জটিল শারীরিক সমস্যা দেখা যাচ্ছে তাদের সর্বাঙ্গীণ চিকিৎসার জন্য হাসপাতালে নিয়ে যাওয়া হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
প্রধানমন্ত্রীরদপ্তর
আলফ্রেড নোবেলের স্মৃতিতে অর্থনৈতিক বিজ্ঞানে ২০১৯ – এর সেভরেজেস রিস্কব্যাঙ্ক পুরস্কারে সম্মানিত হওয়ায় অভিজিৎ বন্দ্যোপাধ্যায়’কে অভিনন্দন প্রধানমন্ত্রীর
নয়াদিল্লি, ১৪ অক্টোবর, ২০১৯
প্রধানমন্ত্রী শ্রী নরেন্দ্র মোদী ২০১৯ – এর সেভরেজেস রিস্কব্যাঙ্ক পুরস্কারে সম্মানিত হওয়ার জন্য অভিজিৎ বন্দ্যোপাধ্যায়’কে অভিনন্দন জানিয়েছেন। আলফ্রেড নোবেলের স্মৃতিতে এই পুরস্কার দেওয়া হয়ে থাকে।
এক বার্তায় প্রধানমন্ত্রী বলেছেন, “আলফ্রেড নোবেলের স্মৃতিতে অর্থনৈতিক বিজ্ঞানে ২০১৯ – এর সেভরেজেস রিস্কব্যাঙ্ক পুরস্কারে সম্মানিত হওয়ায় অভিজিৎ বন্দ্যোপাধ্যায়’কে অভিনন্দন। দারিদ্র্য দূরীকরণের ক্ষেত্রে তিনি অসামান্য অবদান রেখেছেন। মর্যাদাপূর্ণ নোবেল পুরস্কারে সম্মানিত হওয়ায় আমি এসথার ডুফলো ও মাইকেল ক্রেমারকেও অভিনন্দন জানাই”।
CG/BD/SB
(Visitor Counter : 83
খনিমন্ত্রক
কেন্দ্রীয় মন্ত্রী শ্রী প্রহ্লাদ যোশী খনি এবং খনিজ পদার্থ বিষয়ক জাতীয় সম্মেলনে ভাষণ দেবেন
৫২ টি সম্ভাব্য খনিজ ব্লক ১৫ টি রাজ্য সরকারের কাছে হস্তান্তর করা হবে
নতুন দিল্লি, ২০ নভেম্বর, ২০২১
কেন্দ্রীয় কয়লা, খনি এবং সংসদীয় বিষয়ক মন্ত্রী শ্রী প্রহ্লাদ যোশী খনি এবং খনিজ পদার্থ বিষয়ক জাতীয় সম্মেলনে ভাষণ দেবেন। আগামী ২৩ নভেম্বর নতুন দিল্লিতে এই সম্মেলন অনুষ্ঠিত হবে। সারাদেশ থেকে খনিজ ক্ষেত্রের অংশীদাররা এই সম্মেলনে যোগ দেবেন এবং খনিজ ক্ষেত্রে উল্লেখযোগ্য বিষয় ও সুযোগ-সুবিধা গুলি নিয়ে পর্যালোচনা করবেন। ব্যবসা করার সহজতম ক্ষেত্র গুলি নিয়ে আলোচনা করা হবে।
খনি এবং খনিজ পদার্থ বিষয়ক পঞ্চম জাতীয় সম্মেলনে অনেকগুলি গুরুত্বপূর্ণ দিক থাকবে। যা দেশে অনুসন্ধান কার্যক্রম থেকে শুরু করে নিলাম ব্যবস্থা এবং ধারাবাহিকভাবে খনির অনুশীলন প্রভৃতি বিষয় গুলি থাকবে। এর পাশাপাশি, ফাইভ- স্টার রেট প্রাপ্ত খনির জন্য পুরস্কার প্রদান করা হবে।
খনি ও খনিজ  সংশোধনী আইন, ২০১৫' র শুরুতে খনিজ ছাড় দেওয়ার ক্ষেত্রে নিলাম ব্যবস্থায় স্বচ্ছতা আনা হয়েছে এবং খনি শিল্প ও নিলাম প্রক্রিয়ায় ইচ্ছাধীনতা দূর করেছে। এটি শুধুমাত্র রাজ্য সরকার গুলির রাজস্বের উল্লেখযোগ্য বৃদ্ধি করে নি, আমাদের খনির ক্ষেত্রে 'ইজি অফ ডুইং বিজনেস'- এর দৃষ্টান্ত স্থাপন করেছে।
কেন্দ্রীয় সরকারের আধিকারিক যারা নীতিনির্ধারক এবং রাজ্য সরকারের আধিকারিক থেকে শুরু করে নিলাম প্রক্রিয়ার নির্বাহক এবং শিল্প ক্ষেত্র ও শিল্প সংগঠন গুলির মধ্যে সামঞ্জস্যের মাধ্যমে ২০১৬ সালে খনি মন্ত্রক জাতীয় খনি সম্মেলন বা ন্যাশনাল মাইনিং কনক্লেভের ধারণাটি চালু করেছিল।
ধারাবাহিক উন্নয়ন ফ্রেমওয়ার্ক বা সাসটেইনেবল ডেভেলপমেন্ট ফ্রেমওয়ার্ক বাস্তবায়নের জন্য খনি মন্ত্রক ২০১৬ সালে খনির ইজারা মালিকদের পুরস্কার দেওয়ার জন্য 'স্টার রেটিং অফ মাইন' দেওয়ার প্রথা চালু করেছিল। সেই অনুযায়ী সেরা দক্ষতা কারীদের ৫ তারা বা ফাইভস্টার দেওয়া হচ্ছে।
এছাড়াও এই সম্মেলনে জি-ফোর পর্যায়ের ৫২ টি সম্ভাব্য খনিজ ব্লক রাজ্য সরকার গুলির কাছে হস্তান্তর করা হবে। এর মধ্যে রয়েছে উত্তর-পূর্ব রাজ্যের দুটি ব্লক, ছত্রিশগড়ের ছটি এবং আটটি সহ মোট ১৫ টি ব্লক, মধ্যপ্রদেশ এবং মহারাষ্ট্রের ছটি করে ব্লক। এইসব ব্লকের মধ্যে ৮টি চুনাপাথর, ৮টি সোনা এবং ৮টি লৌহ আকরিক রয়েছে।
CG/ SB
(Visitor Counter : 138
সারওরসায়নমন্ত্রক
দেশে সারের মজুতের বিষয়ে রাজ্যগুলির কৃষিমন্ত্রীদের সঙ্গে শ্রী মান্ডভিয়ার বৈঠক
নতুনদিল্লি, ১৮ই আগস্ট, ২০২০
কেন্দ্রীয় সার ও রসায়ন প্রতিমন্ত্রী শ্রী মনসুখ মান্ডভিয়া আজ রাজ্যগুলির কৃষিমন্ত্রী, সার দপ্তর এবং কৃষি মন্ত্রকের পদস্থ আধিকারিকদের সঙ্গে ভার্চ্যুয়াল বৈঠক করেছেন।
বৈঠকে মন্ত্রী জানিয়েছেন, দেশে সারের কোন সঙ্কট নেই। কৃষকদের জন্য যথেষ্ট পরিমাণে সার মজুত আছে। দেশজুড়ে সারের সরবরাহ অব্যাহত রাখার জন্য তিনি মন্ত্রকের আধিকারিকদের রাজ্য প্রশাসনের সঙ্গে সমন্বয় বজায় রেখে চলার নির্দেশ দিয়েছেন।
এই ভিডিও কনফারেন্সের মাধ্যমে বৈঠকে কয়েকটি রাজ্যের কৃষি মন্ত্রীরাও যোগ দেন। সার দপ্তরের সচিব শ্রী ছাবিলেন্দ্র রাউল সহ পদস্থ আধিকারিকরা বৈঠকে অংশগ্রহণ করেছেন।
(CG/CB
তথ্যওসম্প্রচারমন্ত্রক
ধারাবাহিক ঘটনাবলী প্রদর্শনের মাধ্যমে ‘উরি : দ্য সার্জিকাল স্ট্রাইক’ ছায়াছবিটি সত্য উদঘাটিত করেছিল : আদিত্য ধর
গোয়া, ২৪ নভেম্বর, ২০১৯
‘উরি : দ্য সার্জিকাল স্ট্রাইক’ এখনও চলচ্চিত্রপ্রেমীর হৃদয়ে নাড়া দেয় এবং মানুষ এই চলচ্চিত্রের ডায়ালগগুলি এখনও স্মরণে রেখেছে। সেই স্লোগানটি ভাইরালই হয়ে গেল – ‘হাউস দ্য জোশ’। স্লোগানটি ফের উচ্চারিত হল, ঠিক যখন যখন ‘উরি’র নির্দেশক সাংবাদিক এবং প্রতিনিধিদের সামনে উপস্থিত হলেন গোয়ায় অনুষ্ঠিত ৫০তম আন্তর্জাতিক চলচ্চিত্র উৎসবে এক সাংবাদিক সম্মেলনে। ‘উরি’র নির্দেশক শ্রী আদিত্য ধর-এর সঙ্গে মারাঠি ছায়াছবির নির্দেশক শ্রী শিবাজি লোতান পাতিল উপস্থিত হন তাঁর জাতীয় পুরস্কার জয়ী ছায়াছবি ‘ভোঙ্গা’ প্রসঙ্গে কথাবর্তা বলার জন্য।
শ্রী ধর কথা প্রসঙ্গে জানান, চলচ্চিত্র শিল্পে টিকে থাকার জন্য অত্যন্ত ধৈর্য্যশীল হতে হবে। তিনি যখন ছায়াছবিটি তৈরি করছিলেন, তখন উরি আক্রমণের ঘটনাটি ঘটে এবং সেই সময়ই পাকিস্তানের অভিনেতাদের দেশ ছেড়ে চলে যাওয়ার নির্দেশ দেওয়া হয়। সেই সমস্যাটিই তাঁকে একটি ভালো চিত্রনাট্য তৈরির সুযোগ করে দেয়। এই ছায়াছবিটি ভারতীয় সেনাবাহিনী ও তাদের পরিবারবর্গকে শ্রদ্ধা জানাতে তৈরি করা হয়েছে বলে শ্রী ধর জানান। কথা প্রসঙ্গে তিনি তাঁর আগামী ছায়াছবি ‘অশ্বথামা’র প্রসঙ্গটিও টেনে আনেন যেখানে ভিকি কৌশল আবার অভিনয় করবেন।
শ্রী পাতিল তাঁর ছায়াছবির বিষয়বস্তু সম্পর্কে বক্তব্য রাখতে গিয়ে বলেন, ছবিটিতে শব্দদূষণ এবং কি করে দূষণ পারিপার্শ্বিক পরিবেশ, বিশেষ করে শিশুদের প্রভাবিত করে তার ওপর আলোকপাত করা হয়েছে।
আঞ্চলিক চলচ্চিত্র নির্মাতারা কি ধরনের সমস্যার সম্মুখীন হল সে প্রসঙ্গে বক্তব্য রাখতে গিয়ে শ্রী পাতিল বলেন, প্রত্যেক আঞ্চলিক ছায়াছবি নির্মাণের পেছনেই একটি ‘রিস্ক ফ্যাক্টর’ কাজ করে। মারাঠি চলচ্চিত্র শিল্পতে ভালো বিষয়বস্তু পাওয়া যাবে, তবে কেউই তাতে অর্থ ঢালতে এগিয়ে আসে না। ভালো প্রচার ছাড়া কোন থিয়েটার হল-ই ছায়াছবিটি প্রকাশ করতে উৎসাহ দেখায় না। আলাপচারিতায় ‘ভোঙ্গা’র প্রযোজক শ্রী অরুণ হিরামল মহাজন এবং অভিনেতা শ্রী শ্রীপাদ যোশী এবং কপিল কাম্বলে উপস্থিত ছিলেন।
CG/SSS/DM
(Visitor Counter : 72
প্রধানমন্ত্রীরদপ্তর
শ্রী হোমেন বরগোহাইএর প্রয়াণে প্রধানমন্ত্রীর শোক প্রকাশ
নতুনদিল্লি, ১২ই মে, ২০২১
প্রধানমন্ত্রী শ্রী নরেন্দ্র মোদী শ্রী হোমেন বরগোহাইএর প্রয়াণে শোক প্রকাশ করেছেন।
এক ট্যুইট বার্তায় শ্রী মোদী বলেছেন, “ শ্রী হোমেন বরগোহাই, অসমীয়া সাহিত্য ও সাংবাদিকতার জগতে তাঁর গুরুত্বপূর্ণ অবদানের জন্য স্মরণীয় হয়ে থাকবেন। অসমীয়া জনজীবন ও সংস্কৃতির বৈচিত্রময় দিকটি তাঁর কাজের মধ্য দিয়ে প্রতিফলিত হয়েছে। শ্রী বরগোহাইএর প্রয়াণে আমি মর্মাহত। তাঁর পরিবারের সদস্যদের ও গুণগ্রাহীদের সমবেদনা জানাই। ওঁ শান্তি। “
CG/CB/
(
অর্থমন্ত্রক
ডিজিটাল এবং দীর্ঘস্থায়ী বাণিজ্যিক সুবিধা সংক্রান্ত রাষ্ট্রসংঘের বিশ্ব সমীক্ষায় ভারতের অবস্থায় লক্ষ্যণীয় অগ্রগতি
নয়াদিল্লি, ২৩ জুলাই, ২০২১
ডিজিটাল এবং দীর্ঘস্থায়ী বাণিজ্য সুবিধা সংক্রান্ত রাষ্ট্রসংঘের এশীয় প্রশান্ত মহাসাগরীয় অঞ্চলে আর্থিক ও সামাজিক কমিশনের সর্বশেষ বিশ্ব সমীক্ষায় ভারত ৯০.৩২ শতাংশ স্কোর বা সাফল্য অর্জন করেছে। সমীক্ষায় প্রকাশিত হয়েছে, ২০১৯-এ ভারতের স্কোর ৭৮.৪৯ শতাংশ থেকে লক্ষ্যণীয় হারে বেড়ে ৯০.৩২ শতাংশ হয়েছে। সমীক্ষার ফলাফল দেখার জন্য এই লিঙ্কে ক্লিক করুন - https://www.untfsurvey.org/economy?id=IND.
সারা বিশ্ব জুড়ে ১৪৩টি অর্থ-ব্যবস্থার মূল্যায়নের পর ২০২১-এর সমীক্ষায় নিম্নলিখিত ৫টি ক্ষেত্রে ভারতের উল্লেখযোগ্য অগ্রগতি হয়েছে বলে প্রকাশিত হয়েছে। গুরুত্বপূর্ণ এই ৫টি সূচক হ’ল : স্বচ্ছতা – ২০১৯-এ ৯৩.৩৩ শতাংশ থেকে বেড়ে ২০২১-এ ১০০ শতাংশ; পন্থা-পদ্ধতি – ২০১৯-এ ৮৭.৫ শতাংশ থেকে ২০২১-এ বেড়ে ৯৫.৮৩ শতাংশ; প্রাতিষ্ঠানিক বন্দোবস্ত ও সহযোগিতা – ২০১৯-এ ৬৬.৬৭ শতাংশ থেকে বেড়ে ২০২১-এ ৮৮.৮৯ শতাংশ; কাগজ বিহীন বাণিজ্য – ২০১৯- ৮১.৪৮ শতাংশ থেকে বেড়ে ২০২১-এ ৯৬.৩ শতাংশ এবং সীমান্তপারের কাগজ বিহীন বাণিজ্য – ২০১৯-এ ৫৫.৫৬ শতাংশ থেকে বেড়ে ২০২১-এ ৬৬.৬৭ শতাংশ।
সমীক্ষায় উল্লেখ করা হয়েছে – দক্ষিণ ও দক্ষিণ-পশ্চিম এশিয়া অঞ্চলে  এবং এশীয় প্রশান্ত মহাসাগরীয় অঞ্চলের  তুলনায় ভারত সেরা সাফল্য অর্জন করেছে। একাধিক ওইসিডি দেশের তুলনায় ভারত সার্বিকভাবে ভালো স্কোর করেছে। এই দেশগুলির মধ্যে রয়েছে – ফ্রান্স, ব্রিটেন, কানাডা, নরওয়ে, ফিনল্যান্ড প্রভৃতি। সমীক্ষায় আরও প্রকাশিত হয়েছে ইউরোপীয় ইউনিয়নের গড় স্কোরের তুলনায় ভারতের সার্বিক স্কোর তুলনামূলক ভালো। এর পাশাপাশি, ভারত স্বচ্ছতার সূচকে ১০০ শতাংশ এবং বাণিজ্যে মহিলাদের প্রতিনিধিত্ব ক্ষেত্রে ৬৬ শতাংশ স্কোর করেছে।
কেন্দ্রীয় পরোক্ষ কর ও সীমাশুল্ক পর্ষদ ‘তুরন্ত’ কর্মসূচির মাধ্যমে ব্যক্তি বিহীন, কাগজ বিহীন ও সরাসরি যোগাযোগ বিহীন ক্ষেত্রে একাধিক সংস্কারমূলক পদক্ষেপ গ্রহণ করেছে। এই ধরনের সংস্কারমূলক উদ্যোগগুলির ফলে এশীয় প্রশান্ত মহাসাগরীয় অঞ্চলে রাষ্ট্রসংঘের অর্থনৈতিক ও সামাজিক কমিশন ক্ষেত্রে ভারত ডিজিটাল তথা দীর্ঘস্থায়ী বাণিজ্য সুবিধা সম্পর্কিত ক্রমতালিকায় ভালো ফল করতে সক্ষম হয়েছে।
সমীক্ষা সম্পর্কে : ডিজিটাল ও দীর্ঘস্থায়ী বাণিজ্য সুবিধা সংক্রান্ত বিশ্ব সমীক্ষা প্রতি দু’বছরে পরিচালিত হয়। বিশ্ব বাণিজ্য সংস্থার বাণিজ্যিক সুবিধা সমঝোতায় অন্তর্ভুক্ত ৫৮টি বাণিজ্য সুবিধা ব্যবস্থার মূল্যায়নের ভিত্তিতে ১৪৩টি দেশের ফলাফল প্রকাশিত হয়েছে। সারা বিশ্ব জুড়ে এই সমীক্ষার ফলাফলের ওপর তীক্ষ্ণ নজর রাখা হয়, যাতে বাণিজ্যিক সুবিধার ক্ষেত্রে যে সমস্ত পদক্ষেপগুলি নেওয়া হয়েছে, তার ফলে সমগ্র অর্থ ব্যবস্থায় কি প্রভাব পড়েছে। উল্লেখ করা যেতে পারে, সমীক্ষায় একটি দেশের স্কোর বেশি হলে সেই দেশটিতে লগ্নির ক্ষেত্রে বড় সুবিধা পাওয়া যায়।
CG/BD/SB
(Visitor Counter : 205
সারওরসায়নমন্ত্রক
২৬টি রাজ্য/কেন্দ্রশাসিত অঞ্চলের ৪০৬টি জেলার ৩ হাজার ৫৭৯টি ব্লকে প্রধানমন্ত্রী ভারতীয় জনঔষধি কেন্দ্র খোলার জন্য অনলাইনে আবেদনপত্র আহ্বান করা হয়েছে
নয়াদিল্লি, ২৩ এপ্রিল, ২০২২
প্রধানমন্ত্রী ভারতীয় জনঔষধি পরিযোজনা -র বাস্তবায়নের দায়িত্বে রয়েছে ফার্মাসিউটিক্যাল অ্যান্ড মেডিকেল ডিভাইসেস ব্যুরো অফ ইন্ডিয়া । পিএমডিআই ব্যক্তিবিশেষ, কর্মহীন ফার্মাসিস্ট, সরকারি মনোনীত সংস্থা, অ-সরকারি সংগঠন, ট্রাস্ট, সোস্যাইটি ইত্যাদির কাছ থেকে প্রধানমন্ত্রী ভারতীয় জনঔষধি কেন্দ্র  খোলার জন্য অনলাইনে আবেদনপত্র আহ্বান করেছে। janaushadhi.gov.in. – এই ওয়েবসাইটে আগ্রহী আবেদনকারীরা আবেদন করতে পারবেন। ‘প্রথম আসলে প্রথমে পাবেন’ – এই ভিত্তিতে পিএমবিজেপি-র নামে ড্রাগ লাইসেন্স দেওয়া হবে।
দরিদ্র মানুষ সহ সাধারণ মানুষ যাতে কম পয়সায় উন্নত মানের ওষুধ পান, তার জন্য সরকার ২০২৪ সালের মধ্যে দেশে ১০ হাজার পিএমবিজেকে খোলার সিদ্ধান্ত নিয়েছে। ৩১শে মার্চ পর্যন্ত এই ধরণের কেন্দ্র ৮ হাজার ৬১০। দেশের ৭৩৯টি জেলার সবকটিতেই পিএমবিজেপি-র সুফল পাওয়া যাচ্ছে। এখন ৪০৬টি জেলার ৩ হাজার ৫৭৯টি ব্লকে পিএমবিজেকে খোলার জন্য আবেদনপত্রের আহ্বান করা হয়েছে। ছোট ছোট শহর ও ব্লকের সদর অঞ্চলে নাগরিকরা এই কেন্দ্র খোলার সুবিধা পাবেন। মহিলা, তপশিলি জাতি/উপজাতি ও পার্বত্য জেলা, দ্বীপভূমি এবং উত্তর-পূর্বাঞ্চলীয় রাজ্যগুলির বাসিন্দাদের জন্য বিশেষ সুবিধার ব্যবস্থা করা হয়েছে। এর ফলে, দেশের প্রতিটি অঞ্চলের মানুষ স্বল্পমূল্যে উন্নত মানের ওষুধ পাবেন। এ বিষয়ে বিস্তারিত জানতে janaushadhi.gov.in. এই ওয়েবসাইটে ক্লিক করুন। বর্তমানে ১ হাজার ৬১৬ রকমের ওষুধ, ২৫০ রকমের সার্জিকাল সরঞ্জাম ছাড়াও আয়ুরক্ষা কিট, বালরক্ষা কিট এবং আয়ুষ ৬৪ ট্যাবলেটের মতো রোগ-প্রতিরোধ বৃদ্ধির নানা আয়ুষ উপাদান এইসব কেন্দ্রগুলি থেকে পাওয়া যায়। পিএমবিআই দেশের সর্বত্র ওষুধ পৌঁছে দেবার জন্য গুরুগ্রাম, চেন্নাই, গুয়াহাটি ও সুরাটে ৪টি গুদাম খুলেছে। এছাড়াও, দেশ জুড়ে ৩৯ জন ডিস্ট্রিবিউটর প্রতিটি প্রান্তে সঠিক সময়ে ওষুধ পৌঁছে দেওয়ার কাজ করছে।
CG/CB/SB
(Visitor Counter : 137
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা ৭০ দিন পর কমে ৯ লক্ষের নীচে
দেশে গত ২৪ ঘণ্টায় নতুন করে আক্রান্তের সংখ্যা ৬২ হাজার ২২৪
দৈনিক-ভিত্তিতে সুস্থতার সংখ্যা এক মাসেরও বেশি সময় ধরে দৈনিক আক্রান্তের সংখ্যার তুলনায় বেশি
জাতীয় স্তরে সুস্থতার হার বেড়ে ৯৫.৮০ শতাংশ
দৈনিক-ভিত্তিতে আক্রান্তের হার ৩.২২ শতাংশ, লাগাতার ৯ দিন এই হার ৫ শতাংশের নীচে
নয়াদিল্লি, ১৬ জুন, ২০২১
দেশে দৈনিক-ভিত্তিতে করোনায় আক্রান্তের সংখ্যায় লাগাতার নিম্নমুখী প্রবণতা অব্যাহত রয়েছে। এই প্রবণতা অব্যাহত থেকে গত ২৪ ঘণ্টায় নতুন আক্রান্তের সংখ্যা ৬২ হাজার ২২৪। একইভাবে, পরপর ৯ দিন দৈনিক আক্রান্তের সংখ্যা ১ লক্ষের নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই এই সাফল্য অর্জিত হয়েছে।
দেশে সুস্পষ্টভাবে করোনায় আক্রান্তের সংখ্যা লাগাতার নিম্নমুখী। আজ এই সংখ্যা কমে দাঁড়িয়েছে ৮ লক্ষ ৬৫ হাজার ৪৩২। এর ফলে, ৭০ দিন পর সুস্পষ্টভাবে আক্রান্তের সংখ্যা ৯ লক্ষের নীচে নেমে এসেছে।
এদিকে গত ২৪ ঘণ্টায় দেশে সুস্পষ্টভাবে আক্রান্তের সংখ্যা ৪৭ হাজার ৯৪৬টি কমেছে। এই সংখ্যা দেশে মোট আক্রান্তের কেবল ২.৯২ শতাংশ।
করোনায় আক্রান্ত হওয়ার পর সুস্থতার সংখ্যা লাগাতার বাড়তে থাকায় দেশে পরপর ৩৪ দিন দৈনিক-ভিত্তিতে সুস্থতার সংখ্যা দৈনিক আক্রান্তের সংখ্যার তুলনায় বেশি রয়েছে। গত ২৪ ঘণ্টায় আরও ১ লক্ষ ৭ হাজার ৬২৮ জন করোনামুক্ত হয়েছেন।
দেশে গত ২৪ ঘণ্টায় দৈনিক-ভিত্তিতে আক্রান্তের সংখ্যার তুলনায় সুস্থতার সংখ্যা ৪৫ হাজারেরও বেশি।
মহামারী শুরুর সময় থেকে আক্রান্ত ব্যক্তিদের মধ্যে ইতিমধ্যেই ২ কোটি ৮৩ লক্ষ ৮৮ হাজার ১০০ জন সুস্থ হয়ে উঠেছেন এবং গত ২৪ ঘণ্টায় আরোগ্যলাভ করেছেন আরও ১ লক্ষ ৭ হাজার ৬২৮ জন। এর ফলে, জাতীয় স্তরে সার্বিক সুস্থতার হার ৯৫.৮০ শতাংশ, যা ধারাবাহিকভাবে বেড়ে চলেছে।
দেশে কোভিড-১৯ নমুনা পরীক্ষা লক্ষ্যণীয়ভাবে বৃদ্ধি পাওয়ায় গত ২৪ ঘণ্টায় ১৯ লক্ষ ৩০ হাজার ৯৮৭টি নমুনা পরীক্ষা হয়েছে। দেশে এখনও পর্যন্ত মোট নমুনা পরীক্ষার সংখ্যা ৩৮ কোটি ৩৩ লক্ষ ৬ হাজার ৯৭১।
দেশে একদিকে যখন নমুনা পরীক্ষা লাগাতার বৃদ্ধি পাচ্ছে, অন্যদিকে তেমনই সাপ্তাহিক-ভিত্তিতে আক্রান্তের হার ক্রমশ কমছে। দেশে সাপ্তাহিক-ভিত্তিতে আক্রান্তের হার বর্তমানে ৪.১৭ শতাংশ। অন্যদিকে, আজ দৈনিক-ভিত্তিতে আক্রান্তের হার দাঁড়িয়েছে ৩.২২ শতাংশ। এর ফলে, দৈনিক আক্রান্তের হার লাগাতার ৯ দিন ৫ শতাংশের নীচে রয়েছে।
দেশে গতকাল পর্যন্ত ২৬ কোটিরও বেশি টিকার ডোজ দেওয়া হয়েছে আজ সকাল ৭টা পর্যন্ত পাওয়া প্রাথমিক তথ্য অনুযায়ী দেশে ২৬ কোটি ১৯ লক্ষ ৭২ হাজার ১৪টি টিকার ডোজ দেওয়া হয়েছে। একইভাবে, গত ২৪ ঘণ্টায় ২৮ লক্ষ ৪৫৮টি টিকার ডোজ দেওয়া হয়েছে।
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০০,৭৯,৩৩০
৭০,০০,৬১২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৬৯,১০,১৭০
৮৯,১০,৩০৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪,৫১,০৩,৯৬৫
৯,০০,০৩৫
|
|
৪৫-৬০ বছর বয়সী
|
|
প্রথম ডোজ
দ্বিতীয় ডোজ
|
|
৭,৭২,৯৮,৮৪২
১,২২,০০,৪৪৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৬,৩২,৮৯,৬১৪
২,০২,৭৮,৬৯২
|
|
মোট
|
|
|
|
২৬,১৯,৭২,০১৪
CG/BD/SB……16_JUNE_2021...……..
(Visitor Counter : 138
অর্থমন্ত্রক
যাযাবর ও অর্ধ যাযাবর সম্প্রদায়ের চিহ্নিতকরণের কাজ শেষ করতে নীতি আয়োগের অধীনে কমিটি গঠন
নয়াদিল্লি, ০২ ফেব্রুয়ারি, ২০১৯
শ্রেণীবদ্ধ নয় এমন যাযাবর ও অর্ধ যাযাবর সম্প্রদায়ের চিহ্নিতকরণের কাজ শেষ করতে নীতি আয়োগের অধীনে একটি কমিটি গঠন করা হবে।সংসদে শুক্রবার ২০১৯– ২০’র অন্তর্বর্তী বাজেট পেশ করে কেন্দ্রীয় অর্থ তথা কর্পোরেট বিষয়ক মন্ত্রী শ্রী পীযূষ গোয়েল জানান, এই ধরণের যাযাবর ও অর্ধ যাযাবর সম্প্রদায়ের মানুষের কল্যাণে তথা সার্বিক উন্নয়নের লক্ষ্যে কেন্দ্রীয় সামাজিক ন্যায়-বিচার ও ক্ষমতায়ন মন্ত্রকের অধীনে একটি কল্যাণ পর্ষদ গঠন করা হবে।সাধারণভাবে ধরা-ছোঁয়ার বাইরে থাকা এই সম্প্রদায়ের মানুষের কল্যাণে বিশেষ যে সমস্ত কৌশল গ্রহণ করা হবে, তার রূপায়ণের বিষয়টি ঐ পর্ষদ দেখভাল করবে।
শ্রী গোয়েল আরও বলেন, দেশের সবচেয়ে বঞ্চিত মানুষের কাছে পৌঁছতেও যেতে সরকার অঙ্গীকারবদ্ধ।এই লক্ষ্য পূরণে সরকার যাযাবর ও অর্ধ যাযাবর শ্রেণীর কল্যাণে বিশেষ গুরুত্ব দেওয়ার সিদ্ধান্ত নিয়েছে।এর পেছনে কারণ, এই শ্রেণীর মানুষজন সাধারণভাবে ধরা-ছোঁয়ার বাইরে, এদের কম দেখা যায়, এমনকি, এরা এক স্থানে দীর্ঘ সময় থাকেও না।জীবন-জীবিকার খোঁজে এরা এক স্থান অন্যত্র ঘুরে বেড়ায়।যাযাবর ও অর্ধ যাযাবর সম্প্রদায়ের চিহ্নিতকরণ তথা তালিকা প্রস্তুত করতে রেঙ্কে কমিশন ও ইডেট কমিশনের কাজের ভুয়সী প্রশংসাও করেন অর্থমন্ত্রী।
CG/BD/SB
(Visitor Counter : 97
প্রধানমন্ত্রীরদপ্তর
প্রধানমন্ত্রীর সঙ্গে দেখা করলেন অন্ধ্র প্রদেশের মুখ্যমন্ত্রী
নয়াদিল্লি, ১৭ মার্চ, ২০২৩
অন্ধ্র প্রদেশের মুখ্যমন্ত্রী শ্রী ওয়াই এস জগন মোহন রেড্ডি আজ প্রধানমন্ত্রী শ্রী নরেন্দ্র মোদী সঙ্গে দেখা করেছেন।
প্রধানমন্ত্রীর দপ্তর ট্যুইট করে বলেছে;
“অন্ধ্র প্রদেশের মুখ্যমন্ত্রী শ্রী @ysjagan প্রধানমন্ত্রী @narendramodi-র সঙ্গে দেখা করেছেন।”
PG/AB/NS
(